08/07/2016 | Administración LocalMunicipal
Bergondo
Secretaría
Anuncio de expropiación. Plan de saneamento municipal 2016. Proxectos: colector Moruxo-Fiobre, saneamento de Vixoi-San Vitorio e saneamento de Santa Marta-Rois (Sistemas Xerais de Saneamento. Concello de Bergondo)

ANUNCIO DE EXPROPIACIÓN. PLAN DE SANEAMENTO MUNICIPAL 2016. Proxectos: Colector Moruxo-Fiobre, Saneamento de Vixoi-San Vitorio e Saneamento de Santa Marta-Rois (Sistemas Xerais de Saneamento. Concello de Bergondo) O Pleno do Concello de Bergondo, en sesión ordinaria do 25 de febreiro de 2016, resolveuse aprobar inicialmente o Plan de saneamento municipal 2016, primeira fase, e os proxectos que inclúe: Colector Moruxo-Fiobre, saneamento de Vixoi-San Vitorio e Saneamento de Santa Marta-Rois (Sistemas Xerais de Saneamento. Concello de Bergondo), incluíndo nos mesmos os respectivos Anexos de expropiacións, de conformidade co disposto no artigo 94 do RDLex.781/86, de 18 de abril, acordando tal expropiación, e abrindo o prazo de información pública. O expediente expúxose ao público mediante anuncio inserido no Boletín Oficial da Provincia núm.91 do 13.05.2016, no xornal El Ideal Gallego do 13.05.2016, no taboleiro de anuncios do Concello o 13.05.2016, así como procedeuse á notificación individual e edictal aos interesados, presentándose unha alegación no citado prazo. O Concello de Bergondo, en sesión plenaria ordinaria do 30 de xuño de 2016, adoptou o seguinte acordo: “PRIMEIRO.–Aprobar definitivamente o Plan de saneamento municipal 2016, primeira fase, que inclúe os proxectos, redactados polo enxeñeiro de camiños, canles e portos José Luis Piñeiro Arnoso, que se detallan nos puntos terceiro a quinto do presente acordo. SEGUNDO.–Estimar a única alegación presentada con núm. de rexistro de entrada 3661 do 30.05.2016, á relación de bens e dereitos afectados pola expropiación para a execución do proxecto de Colector Moruxo-Fiobre (Sistema Xeral de Saneamento. Concello de Bergondo), e na súa consecuencia, proceder á modificación do plano parcelario e da relación de bens e dereitos aprobada inicialmente, do proxecto citado, modificándose as superficies afectadas das parcelas 2, 4 e 5 do parcelario; excluír do ámbito expropiatorio, por non resultar necesaria a súa ocupación, as parcelas 1 e 3; e incluir, por resultar afectada unha nova finca (5-NA, parcela 104 do polígono 42 do catastro), modificándose tamén o presuposto total das expropiacións que ascenderá a 985,93 €. TERCEIRO.–Aprobar definitivamente o Proxecto de Colector Moruxo-Fiobre (Sistema Xeral de Saneamento. Concello de Bergondo), cun valor estimado de 76.262,13 €, máis 16.015,05 € de IVE (21%), que fan un total de 92.277,18 €, incluído no mesmo o Anexo de expropiacións, considerando que, de conformidade co disposto no artigo 94 do RDLex.781/86, de 18 de abril, esta aprobación leva anexa a declaración de utilidade pública e a necesidade de ocupación dos bens e dereitos cuxa relación concreta individualizada modificada segundo indicado no punto anterior, se describe no anexo do proxecto, comprendidos a efectos da súa expropiación forzosa, e acordando tal expropiación (anexo I). CUARTO.–Aprobar definitivamente o Proxecto de Saneamento de Vixoi-San Vitorio (Sistema Xeral de Saneamento. Concello de Bergondo), cun valor estimado de 155.190,59 €, máis 32.590,02 € de IVE (21%), que fan un total de 187.780,61 €, incluído no mesmo o Anexo de expropiacións, considerando que, de conformidade co disposto no artigo 94 do RDLex.781/86, de 18 de abril, esta aprobación leva anexa a declaración de utilidade pública e a necesidade de ocupación dos bens e dereitos cuxa relación concreta individualizada se describe no anexo do proxecto, comprendidos a efectos da súa expropiación forzosa, e acordando tal expropiación (anexo II). QUINTO.–Aprobar definitivamente o Proxecto de Saneamento de Santa Marta-Rois (Sistema Xeral de Saneamento. Concello de Bergondo), cun valor estimado de 271.165,27 €, máis 56.944,71 € de IVE (21%), que fan un total de 328.109,98 €, incluído no mesmo o Anexo de expropiacións, considerando que, de conformidade co disposto no artigo 94 do RDLex.781/86, de 18 de abril, esta aprobación leva anexa a declaración de utilidade pública e a necesidade de ocupación dos bens e dereitos cuxa relación concreta individualizada se describe no anexo do proxecto, comprendidos a efectos da súa expropiación forzosa, e acordando tal expropiación (anexo III). SEXTO.–Declarar expresamente a necesidade de ocupación dos bens e dereitos cuxa relacións concretas individualizadas apróbanse definitivamente e que se describen nos anexos I, II e III ao presente acordo. SÉTIMO.–Publicar e notificar o presente acordo consonte co disposto no artigo 20 da Lei de Expropiación Forzosa e no artigo 20 do Regulamento da Lei de Expropiación Forzosa. ANEXO I Colector Moruxo-Fiobre (Sistema Xeral de Saneamento. Concello de Bergondo) ANEXO II Saneamento de Vixoi-San Vitorio (Sistema Xeral de Saneamento. Concello de Bergondo) Relación de bens e dereitos afectados ANEXO III Saneamento de Santa Marta-Rois (Sistema Xeral de Saneamento. Concello de Bergondo) Relación de bens e dereitos afectados Bergondo, 5 de xullo de 2016. A alcaldesa Alejandra Pérez Máquez